b'\n_START_ARTICLE_\nKonvoj\n_START_PARAGRAPH_\nKonvoj je skupina vozil (kateregakoli tipa, toda po navadi motornih vozil ali plovil), ki potujejo skupaj zaradi medsebojne podpore. Pogosto je konvoj organiziran za oboro\xc5\xbeeno za\xc5\xa1\xc4\x8dito, lahko pa se konvoj uporablja tudi v nevoja\xc5\xa1ke namene, na primer za vo\xc5\xbenjo skozi nevarne oz. te\xc5\xbeko prehodne predele. \xc4\x8ce se eno od vozil pokvari ali se ustavi, mu lahko druga vozila nudijo pomo\xc4\x8d pri popravilu, vleki ali posku\xc5\xa1ajo najti vozilo, ki se je lo\xc4\x8dilo od ostalih. \xc4\x8ce popravilo ni mogo\xc4\x8de, lahko potnike oz. tovor iz pokvarjenega vozila premestijo na druge.\n_START_SECTION_\nObdobje jadrnic\n_START_PARAGRAPH_\nPlovba jadrnic v konvojih je stara toliko kot zgodovina pomorskega raziskovanja. \xc5\xbde staroegip\xc4\x8danski zapisi iz \xc4\x8dasa vladavine kraljice Ha\xc4\x8depsut (skoraj 1500 let pr. n. \xc5\xa1t) ter reliefi iz templja v Tebah v Egiptu pri\xc4\x8dajo o drznem in uspe\xc5\xa1nem potovanju egip\xc4\x8danskih pomor\xc5\xa1\xc4\x8dakov v de\xc5\xbeelo Punt, na katerem je plulo ve\xc4\x8d jadrnic skupaj, torej v konvoju. _NEWLINE_Tudi slove\xc4\x8di portugalski pomor\xc5\xa1\xc4\x8daki princa Henrika Pomor\xc5\xa1\xc4\x8daka (1394-1460) npr. admiral Vasco da Gama, so pri svojem odkrivanju obal Zahodne in Ekvatorialne Afrike pluli po neznanih morjih v konvojih. Kri\xc5\xa1tof Kolumb je na svojem potovanju, na katerem je odkril Ameriko, plul v konvoju, v katerih so bile karavele Santa Maria, Pinta in Ni\xc3\xb1a.'